પ્રાપ્ત માહિતી પ્રમાણે અા અંગેની વિગત એવી છે કે સુરતથી બોટાદ તરફ જઈ રહેલી એસટી બસ બોરસદ-ધર્મજ રોડ પર ડભાસી પાટિયા પાસેથી પસાર થઈ રહી હતી ત્યારે બસ ઓવરટેક કરવા જતાં સામેથી અાવી રહેલા ટ્રેલર સાથે બસ અથડાઈ હતી અને બસનું અાખું પડખું ચીરાઈ જતાં બસનો કચ્ચરઘાણ બોલાઈ ગયો હતો અને ડ્રાઈવરનો પણ પગ કપાઈ ગયો હતો. અા ઘટનામાં બસમાં સવાર ૪૦ મુસાફરો પૈકીના ૧૨ને ઈજાઓ પહોંચતા તમામને સારવાર માટે ખસેડવામાં અાવ્યા હતા. જોકે કોઈ જાનહાની થઈ ન હતી.